Christen Lintrup var født den [[24. december]] [[1705]]; som ganske ung trådte han i Ostindisk Kompagnis tjeneste, hvor han [[1733]] var steget til overassistent. [[1736]] blev han supercargo og gjorde som sådan 3 rejser med kompagniets skibe til Kina; hjemkommen fra den sidste rejse [[1741]] trådte han ud af kompagniets tjeneste og giftede sig [[7. november]] [[1742]] med Mette Holmsted (født den [[14. juli]] [[1722]]), datter af etatsråd, borgmester [[Frederik Holmsted]]. 1743 blev han udnævnt til [[kammerråd]] og købte samme år af kongen [[Gjorslev]], [[Søholm (Magleby Sogn)|Søholm]] og [[Erikstrup]] med i alt 2668 tønder [[hartkorn]] for 60.000 [[Rdl]].; disse godser, som fra [[1718]] havde været rytterdistrikter, og som var i en elendig tilstand, søgte han på alle måder at forbedre. Han byggede skoler, ombyggede gårdene, indførte [[kartoffel]]dyrkning, indskrænkede [[hoveri]]et og eftergav [[1760]] i anledning af enevoldsjubilæet bønderne restancer til et beløb af 16.000 Rdl.; endelig ophævede han [[1767]] mod bøndernes ønske hoveriet og indførte [[1769]] [[Fæstebonde|arvefæste]] på yderst billige vilkår. Hans reformer kom imidlertid for tidligt, og alle hans bestræbelser var forgæves; bønderne sank stedse dybere i fattigdom, vel til dels på grund af, at der ikke samtidig fandt en [[Udskiftningen|udskiftning]] sted. Lintrup, der [[1756]] var blevet optaget i [[Adel i Danmark|adelstanden]] under navnet [[Lindencrone]], fik [[1763]] sine godser oprettet til [[stamhus]]; [[1766]] blev han udnævnt til [[etatsråd]], og han døde på [[Gjorslev]] den [[17. august]] [[1772]]; hans hustru døde i København den [[28. november]] [[1793]].
Personbillede_savnes Historie